**Referat fra styremøte 18.04.2017**Møtested; møtelokalene til Norges Husflidslag i Øvre slottsgate 2 b, Oslo

Tilstede: Eli Ulvestad (leder), Solveig Torgersen Grinder (nestleder), Endre Kleiveland, Anne Langmoen Nilsen , Per Haarr, Anne Schiøtz (1 vara) og Tore Friis-Olsen (2 vara)

Forfall: Steffen Berg og Frode Aleksander Rismyhr

Fra kontoret: Kjærsti Gangsø

**15/2017 Referat styremøtet 06.02.2017**  
**Vedtak:**  
Referat fra styremøtet fra styremøtet 06.02.2017 godkjennes.

**16/2017 Orienteringer**  
Styret ble orientert om disse sakene;

* Rekrutteringskampanjen "Krik og krok"
* TREseminaret
* Handverksskolen
* Kursrekke Trebåtbygging
* Handlingsplan, tiltak 2017
* Arendalsuka
* Frivillighet Norge
* Årsmøte Kulturalliansen

**Vedtak:**Informasjonen blir tatt til orientering

**17/2017 Årsregnskap 2016**Gjennomgang av årsregnskapet.  
**Vedtak**  
Styret godkjenner årsregnskap 2016 som viser et underskudd på kr 225.589. Styret legger regnskapet fram for årsmøtet og foreslår at underskuddet blir dekt av egenkapitalen.

**18/2017 Årsmelding 2016**Gjennomgang av styrets årsmelding og årsberetning.  
**Vedtak:**  
Styret godkjenner forslag til Årsmelding 2016 og styret beretning 2016. Årsmelding 2016 legges fram for årsmøtet til endelig behandling.

**19/2017 Regnskapsrapport 31.03.2017 og justert budsjett 2017**Styret gikk gjennom regnskapsrapport og framlegg til endring av budsjett 2017  
Vedtak:  
1. Styret tar regnskapsrapport 31.03.2017 til orientering  
2. Styret godkjenner justert budsjett med et overskudd på kr 1.938,-

**20/2017 Forslag til Strategi – og virksomhetsplan 2018-2020**Kontoret la fram bearbeidet forsalg til ny strategi og virksomhetsplan.  
**Vedtak:**  
Styrets forslag til endringer og merknader blir innarbeidet i endelig forslag som godkjennes i epostbehandling. Forslag til Strategi- og virksomhetsplan 2018-2020 legges fram for årsmøtet til endelig behandling.

**21/2017 Forslag til rammebudsjett 2018**Saken ble ikke behandlet. Kontoret ba om ytterligere tid til å levere nytt forslag som balanserer. Nytt forslag sendes ut til egen epostbehandling.

**22/2017 Søknader om samarbeidsavtale**Saken bestod av to deler, en om konkrete samarbeidsavtaler og en om prinsipper for mulig framtidige avtaler med de gamle fylkesteaterrådene i nå nedlagte norsk Teaterråd.

Det forelå to søknader om samarbeidsavtale frå Håleyg Viking og Nordfjord Vikingelag . Begge er å betrakte som et vikinglag og tilfredsstiller kravene til demokratisk oppbygging. Det var også lagt fram et notat som tok for seg prinsipielle sider ved å inngå avtale med de gamle fylkesteaterrådene.

**Vedtak:**  
1) Styret godkjenner at det inngås samarbeidsavtale med Håleyg Viking og Nordfjord Vikingelag.  
2) Prinsippsak om mulig samarbeidsavtale med de gamle fylkesteaterrådene av Norsk teaterråd tas opp igjen. Styret ber kontoret legge fram ny saksframstilling på styremøte høsten 2017.

**23/2017 Årsmøtet 2017**  
Frist for å reise saker gikk ut 01.04.2017. Det er ikke kommet inn forslag. Saklista blir da slik:  
1. Åpning og konstituering (Eli Ulvestad)  
2. Årsmelding 2016 (Endre Kleiveland)  
3. Regnskap 2016 (Kjærsti Gangsø)  
4. Strategi- og virksomhetsplan 2018-2020 (Solveig Torgersen Grinder)  
5. Budsjett 2018 (Per Haarr)  
6. Vedtektsendring (Anne Scøtz)  
7. Prinsipp for godt styresett (avklares)  
8. Valg (valgkomiteen)

**Vedtak:**  
1) Styret godkjenner endelig sakliste for årsmøtet   
2) Styret godkjenner plan for praktisk gjennomføring av møtet  
3) Styret foreslår Forbundet KYSTEN som ny medlem i valgkomiteen  
4) Styret foreslår gjenvalg av Nilson Revisjonskontor ved Bård Axel Nilson som revisor.

**24/2017 Ord og utrykk**Styret ble invitert til en debatt om bruk av ord og utrykk i Studieforbundet. Bakgrunnen er dels VOFO språkutvalg som i perioden 2012/2013 hadde en gjennomgang av felles ord og utrykk med mål at studieforbundsvirksomheten skulle bli mer forståelig for omverden.

Et av begrepene om brukes mye i enkelte av medlemsorganisasjonene er studiering, i betydning å være et arbeidsfellesskap uten pedagogisk leder/lærer. I andre studieforbund benyttes begrepet om samtalegrupper/boksirkler etc. Kontoret ønsket å fase ut ordet studiering og erstatte dette med verksted.  
**Vedtak:**  
Studieforbundet setter i gang et arbeid for å fase ut begrepet studiering og erstatte det med verksted. Det innledes et nært samarbeid med Norges Husflidslag i implementeringen.

**25/2017 Status 20 års jubileum**Gjennomgang av planene for jubileumsåret.  
**Vedtak:**  
Informasjonen blir tatt til orientering.

**26/2017 VOFO**Tre VOFO saker;  
a) Eli Ulvestad foreslått til ny valgkomite i VOFO  
b) Representasjon på årsmøtet i VOFO 31.05.2017  
c) Brev med spørsmål om Studieforbundets innspill til ny regelverksdebatt. Styret diskuterte kontorets forslag til svar.

**Vedtak:**  
1) Studieforbundet foreslår Eli Ulvestad som nytt medlem i valgkomiteen i VOFO  
2) Eli Ulvestad, Solveig Torgersen Grinder, Anne Schøtz og Per Haarr møter for Studieforbundet på årsmøtet i VOFO 31.05.2017.   
3) Styrets merknader og innspill blir innarbeidet i forslaget til ny regelverksdebatt.

**27/2017 Eventuelt**Styret ble orientert om disse sakene:  
a) Etterspørsel etter norsk samarbeidspartner til ungdomsprosjekt.  
b) Oppstartskonferanse for ny kulturmelding 03.05.2017  
c) Frivillighet i Akershus - Perspektiver og utfordringer» legger grunnlaget for arbeidet med frivillighet i Akerhus Fylke, vedtatt i fylkestinget 13. februar 2017.

Ved protokollen  
Kjærsti Gangsø